Babelscape/SREDFM huggingface dataset:
Κάβο Σίδερο

thumb|250px|Ο δρόμος προς το Κάβο Σίδερο
Η ονομασία Σίδερο προέρχεται από τον Άγιο Ισίδωρο τον Πηλουσιώτη, έζησε τον 5ο αιώνα μ.Χ., με καταγωγή από την Αλεξάνδρεια της Αιγύπτου, ο οποίος σύμφωνα με την ορθόδοξη χριστιανική βιβλιογραφία έγινε μοναχός και ιερέας σε ένα μοναστήρι στο Πηλούσιο όρος στην Αίγυπτο, ήταν λόγιος και συγγραφέας πλήθους επιστολών 3000-7000 επιστολές, κοιμήθηκε το 450 μ.Χ.
Η τοποθεσία Κάβο Σίδερο βρίσκεται στο πιο ανατολικό σημείο της Κρήτης: μοναδική περιοχή, άγρια, άνυδρη, ανεμοδαρμένη και ενταγμένη στο δίκτυο Natura 2000. Κάποια αρχαία θεότητα συνυφασμένη με την ζωή των ναυτικών πιθανότατα λατρευόταν στην σημερινή τοποθεσία που βρίσκεται το εκκλησάκι του Αγίου Ισιδώρου. Άλλωστε η ευρύτερη περιοχή αυτής της λεπτής χερσονήσου ταυτίζεται με την αρχαία πόλη Ίτανο και είναι χαρακτηριστικό το ότι διατηρούνται θεμέλια κτηρίων και οικιών από την Μινωική εποχή, λόγω του ότι έμεινε ακατοίκητη για χίλια κ πλέον χρόνια, ίσως και επειδή υπήρξε αγαπημένος τόπος των κάθε λογής πειρατών, οι οποίοι εφορμούσαν στα παραπλέοντα πλοία.

Για τον τόπο υπάρχουν σχέδια τουριστικής ανάπτυξης αγγλικών συμφερόντων εταιρίας, η οποία σχεδιάζει την δημιουργία θερέτρου. Για την ώρα το Συμβούλιο της Επικρατείας έχει σταματήσει αυτό το σχέδιο, μετά και από κινητοποίηση οικολογικών ομάδων της Κρήτης αλλά και της παγκόσμιας κινητοποίησης για την προστασία αυτής της παρθένας περιοχής.
...And Justice for All

Το ...And Justice for All είναι το τέταρτο studio album των Metallica και κυκλοφόρησε τον Αύγουστο του 1988. Είναι ο πρώτος δίσκος της μπάντας όπου συμμετέχει ο μπασίστας Τζέισον Νιούστεντ, παίρνοντας τη θέση του Κλιφ Μπέρτον, ο οποίος απεβίωσε τον Σεπτέμβριο του 1986 σε τροχαίο δυστύχημα στην Σουηδία. Οι πωλήσεις του ξεπέρασαν αυτές των προηγούμενων τριών δίσκων, ενώ το 2003 ανακηρύχτηκε οχτώ φορές πλατινένιο. Τραγούδια όπως τα "Blackened", "Harvester of Sorrow" και "One" παίζονται στις συναυλίες της μπάντας μέχρι σήμερα και αποτελούν αγαπημένα του κοινού. Οι στίχοι είναι πιο σκοτεινοί και μιλούν για το τέλος του κόσμου (Blackened), τη διαφθορά της δικαιοσύνης (...And Justice for All...) και για τον πόλεμο (One), ενώ οι συνθέσεις είναι πιο περίπλοκες από άλλους thrash metal δίσκους, σε σημείο που θεωρείται από πολλούς ακροατές ως ένας progressive metal δίσκος. Η παραγωγή είναι αρκετά μέτρια, ενώ ιδιαίτερα το μπάσο ακούγεται ελάχιστα. Το ορχηστρικό κομμάτι "To Live is to Die" αποτελεί το τελευταίο τραγούδι του συγκροτήματος στο οποίο έχει συμβάλλει συνθετικά ο πρώην μπασίστας της μπάντας, Κλιφ Μπέρτον.
Χαβιέρ Μπαρδέμ

Ο Χαβιέρ Μπαρδέμ ("Javier Ángel Encinas Bardem", 1 Μαρτίου 1969) είναι Ισπανός ηθοποιός. Έχει πρωταγωνιστήσει σε πολλές σημαντικές ταινίες όπως τις "Καμιά Πατρίδα για τους Μελλοθάνατους" και "Η Θάλασσα Μέσα Μου". Έχει κερδίσει, μεταξύ άλλων, ένα Όσκαρ, μια Χρυσή Σφαίρα, ένα βραβείο στα Screen Actors Guild Awards, ένα βραβείο BAFTA και τέσσερα Βραβεία Γκόγια. Είναι, επίσης, παντρεμένος από το 2010 με την διάσημη Ισπανίδα ηθοποιό Πενέλοπε Κρουζ.
Μάχη της Πέτρας

Η Μάχη της Πέτρας ήταν η τελευταία πολεμική συμπλοκή του ελληνικού απελευθερωτικού αγώνα που ξέσπασε το 1821.
Δεύτερος Πόλεμος της Τσετσενίας

Δεύτερος Πόλεμος της Τσετσενίας ή πόλεμος στο Βόρειο Καύκασο, ονομάστηκε η ένοπλη σύγκρουση μεταξύ της Ρωσικής Ομοσπονδίας και των Τσετσένων αυτονομιστών. Ξεκίνησε με την επίθεση των ρωσικών δυνάμεων στο έδαφος της Τσετσενίας την 26η Αυγούστου 1999, σε απάντηση για την εισβολή στη ρωσική Δημοκρατία του Νταγκεστάν της "Ισλαμικής Ταξιαρχίας Προστασίας της Διεθνούς Ειρήνης" (ονομασία πολυεθνικής οργάνωσης μουτζαχεντίν ανταρτών).

Την 1η Οκτωβρίου 1999, ρωσικές στρατιωτικές δυνάμεις εισέβαλαν στην τσετσενική πρωτεύουσα. Η εκστρατεία τερμάτισε τη ντε φάκτο (επιβληθείσα από τα γεγονότα δηλαδή και όχι από κάποιο νόμο) διακηρυχθείσα ανεξαρτησία της Δημοκρατίας της Τσετσενίας (που είχε προκύψει μετά τον ατυχή για τους Ρώσους Πρώτο Πόλεμο της Τσετσενίας) και αποκατέστησε τον ομοσπονδιακό έλεγχο της περιοχής. Παρόλο που θεωρείται από πολλούς ως μια εσωτερική σύγκρουση εντός της Ρωσικής Ομοσπονδίας, ο πόλεμος αυτός προσέλκυσε μεγάλο αριθμό ξένων μαχητών, εθελοντών και μισθοφόρων.

Κατά τη διάρκεια του πρώτου σταδίου της εκστρατείας, οι ρωσικές στρατιωτικές δυνάμεις και οι τσετσενικές παραστρατιωτικές δυνάμεις στο πλευρό των Ρώσων, αντιμετώπισαν τους Τσετσένους αυτονομιστές σε ανοιχτή μάχη και πολιόρκησαν από τα τέλη του 1999 την πρωτεύουσα της Τσετσενίας Γκρόζνυ την οποία και κατέλαβαν το Φεβρουάριο του 2000. Το Μάιο του 2000 η Ρωσία ανέλαβε τον άμεσο έλεγχο της Τσετσενίας, παρότι οι αντάρτες εξακολούθησαν να προξενούν στους Ρώσους μεγάλες απώλειες σε ολόκληρη την περιοχή του Βόρειου Καυκάσου και να προκαλούν το ρωσικό πολιτικό πρόταγμα στην Τσετσενία για αρκετά χρόνια ακόμα. Ομάδες Τσετσένων αυτονομιστών εξαπέλυσαν στα χρόνια που ακολούθησαν τρομοκρατικές επιθέσεις εναντίον πολιτών στην κυρίως Ρωσία. Οι επιθέσεις αυτές όπως και οι καταπατήσεις των ανθρωπίνων δικαιωμάτων από το ρωσικό στρατό και τους Τσετσένους αυτονομιστές προκάλεσαν πολλάκις την καταδίκη τους από τη διεθνή κοινότητα.
Λίλα Ντάουνς

Η Λίλα Ντάουνς (ισπανικά: Lila Downs- 9 Σεπτεμβρίου 1968 Οαχάκα, Μεξικό) είναι Μεξικανή τραγουδίστρια και τραγουδοποιός, που τραγουδά σε πολλές γλώσσες, κυρίως ισπανικά και αγγλικά. Το μουσικό ύφος της είναι σύμφωνο με τις μεξικανικές ρίζες της και των αυτοχθόνων λαών του Μεξικού.
Πελελίου

Το Πελελίου είναι πόλη και μία από τις δεκαέξι πολιτείες του Παλάου. Αποτελείται από άλλα δύο νησιά στα βορειανατολικά, που μαζί συμπληρώνουν την πολιτεία Πελελίου. Έχει έκταση 13 τετραγωνικά χιλιόμετρα και μόλις 705 κατοίκους σύμφωνα με την απογραφή του 2005. Το νησί έχει γίνει γνωστό λόγω της ομώνυμης μάχης στο Β' Παγκόσμιο Πόλεμο. 

Στο Πελελίου βρίσκονται τα παρακάτω τέσσερα χωριά: 

*Kloulklubed
*Imelechol 
*Lademisang 
*Ongeuidel
Γκουανταλκανάλ

Το Γκουανταλκανάλ (Αγγλικά: Guadalcanal) είναι ένα τροπικό νησί στο νοτιοδυτικό Ειρηνικό Ωκεανό. Είναι το μεγαλύτερο νησί των Νησιών Σολομώντα και το 1942-43 ήταν η περιοχή όπου διαδραματίστηκε μία από τις πιο σκληρές μάχες μεταξύ Αμερικανών και Ιαπώνων. Μετά το τέλος του πολέμου, η Ονιάρα, πόλη του Γκουανταλκανάλ, έγινε η νέα πρωτεύουσα των Νησιών Σολομώντα. Το Γκουανταλκανάλ αποτελείται κυρίως από τροπικό δάσος ενώ έχει και ένα ενεργό ηφαίστειο. Η έκταση του είναι 5.302 τ.χλμ. και έχει περίπου 110.000 κατοίκους.
Γκίντερ Πρίεν

Ο Υποπλοίαρχος Γκίντερ Πρίεν ("Günther Prien", 16 Ιανουαρίου 1908, πιθανόν 7 Μαρτίου 1941) ήταν ένας από τους πλέον γνωστούς κυβερνήτες γερμανικών υποβρυχίων κατά τη Μάχη του Ατλαντικού στον Β΄ Παγκόσμιο Πόλεμο, ο οποίος τιμήθηκε με το Σταυρό των Ιπποτών του Σιδηρού Σταυρού με Φύλλα Δρυός. Υπό τη διακυβέρνησή του το υποβρύχιο U-47 βύθισε περισσότερα από 30 συμμαχικά σκάφη, συνολικής χωρητικότητας 200.000 τόνων. Η σημαντικότερη βύθιση που πέτυχε ο Πρίεν ήταν αυτή του βρετανικού θωρηκτού "Ρόγιαλ Όακ" (HMS Royal Oak) όταν αυτό βρισκόταν αγκυροβολημένο στον Ναύσταθμο του Βρετανικού Μητροπολιτικού Στόλου του Σκάπα Φλόου.
Ιταλική Εαρινή Επίθεση

thumb|300px|Τμήμα του Ελληνικού Στρατού αναμένει ιταλική έφοδο κατά την εαρινή επίθεση.
Με την ονομασία Ιταλική Εαρινή Επίθεση, ή Επιχείρηση Πριμαβέρα φέρεται η γενική αντεπίθεση των ιταλικών δυνάμεων κατά των ελληνικών προχωρημένων θέσεων στη διάρκεια του Ελληνοϊταλικού πολέμου προκειμένου ν΄ ανακτήσουν τις θέσεις από τις οποίες είχαν υποχωρήσει και κατά συνέπεια ν' ανατρέψουν την μέχρι τότε σε βάρος τους έκβαση του πολέμου. Η επιχείρηση αυτή έλαβε χώρα υπό την προσωπική εποπτεία του Μουσολίνι, από 9 μέχρι και 25 Μαρτίου 1941, σε όλο το μήκος του ελληνοϊταλικού μετώπου και έληξε με πλήρη αποτυχία, διατηρώντας οι ελληνικές δυνάμεις ακέραιες τις θέσεις τους. Αυτή ήταν και η τελευταία απόπειρα των Ιταλών μέχρι την γερμανική εισβολή στην Ελλάδα που ακολούθησε μετά δεκαήμερο, στις 6 Απριλίου 1941
Ταργκόβιστε

Το Ταργκόβιστε ή Τιργκόβιστε (βουλγαρικά: "Търговище") είναι πόλη της ανατολικής Βουλγαρίας, πρωτεύουσα της ομώνυμης επαρχίας, με πληθυσμό 37.611 κατοίκους (2012), που είναι κτισμένη στους βόρειους πρόποδες του χαμηλού όρους Πρέσλαβ, στις όχθες του ποταμού Βράνα (Vrana). Αποτελεί τουριστικό κέντρο και βρίσκεται 340 χλμ. βορειοανατολικά της Σόφιας, 100 χλμ. βορειοανατολικά του Βέλικο Τάρνοβο και 125 χλμ. δυτικά της Βάρνας και των ακτών της Μαύρης Θάλασσας.

Το Ταργκόβιστε είναι γνωστό ως παλιά πόλη-αγορά και εκεί βρίσκεται ένα από τα μεγαλύτερα εργοστάσια οινοπαραγωγής στη Βουλγαρία, που παράγει το διεθνούς φήμης κόκκινο κρασί Μερλό (Merlot).
Τα Παιδιά Είναι Εντάξει

Τα Παιδιά Είναι Εντάξει (αγγλικά: "The Kids Are All Right") είναι αμερικανική δραματική ταινία παραγωγής 2010 σε σκηνοθεσία Λίσα Τσολοντένκο. Το σενάριο έγραψε η ίδια μαζί με τον Στούαρτ Μπλούμπεργκ και πρωταγωνιστούν οι Ανέτ Μπένινγκ, Τζούλιαν Μουρ και Μαρκ Ράφαλο.

Η ταινία βραβεύτηκε με Χρυσή Σφαίρα Καλύτερης Ταινίας Κωμωδία/Μιούζικαλ και Α' Γυναικείου Ρόλου για την Ανέτ Μπένινγκ και ήταν υποψήφια για 4 Όσκαρ, μεταξύ των οποίων και Καλύτερης Ταινίας.
Κλιφ Μπέρτον

Ο Κλίφορντ Λι Μπέρτον, γνωστότερος ως Κλιφ Μπέρτον (, 10 Φεβρουαρίου 1962–27 Σεπτεμβρίου 1986) ήταν Αμερικανός μουσικός, γνωστός ως ο μπασίστας του αμερικάνικου thrash metal συγκροτήματος, Metallica. Συμμετείχε μόνο στα τρία πρώτα studio albums του συγκροτήματος, καθώς το 1986 απεβίωσε σε τροχαίο δυστύχημα στη Σουηδία κατά την περιοδεία για την προώθηση του δίσκου "Master of Puppets". Αποτελεί έναν από τους πιο επιδραστικούς μπασίστες του heavy metal. Χαρακτηριστικό του παιξίματος του είναι η solo προσέγγιση του και η χρήση αλλοιωμένου ήχου με wah-wah, σε αντίθεση με τους συμβατικούς μπασίστες. Δείγματα αυτής της ιδιαιτερότητας είναι τα τρία ορχηστρικά κομμάτια των Metallica στα οποία συμμετείχε (""Anesthesia (Pulling Teeth)", "The Call of Ktulu" και "Orion") και η χρωματική εισαγωγή του τραγουδιού "For Whom the Bell Tolls" του δίσκου "Ride the Lightning"". Έπαιζε αποκλειστικά με τα δάχτυλα.
Αριστείδης Ρούκης

Ο Αριστείδης Ρούκης (1854 - 1903) ήταν Έλληνας δημοσιογράφος, ενας από τους πρώτους αρχισυντάκτες εφημερίδων.

Γεννήθηκε στην Αθήνα το 1854. Σπούδασε νομικά στο Πανεπιστήμιο Αθηνών και στη συνέχεια μετέβη στη Γερμανία όπου και ολοκλήρωσε τις σπουδές του στις πολιτικές επιστήμες. Επιστρέφοντας στην Ελλάδα επιδόθηκε στη δημοσιογραφία στην οποία και διακρίθηκε πολύ γρήγορα. Υπήρξε αρχισυντάκτης στην "Εφημερίδα" του Κορομηλά, ενώ συνεργάστηκε και με άλλες εφημερίδες όπως και με τον Ασμοδαίο.

Το 1898 ανέλαβε τη διεύθυνση των ταχυδρομείων και τηλεγραφείων διοργανώνοντας τις υπηρεσίες αυτές κατά τα ξένα πρότυπα. Από τη θέση αυτή απολύθηκε από την κυβέρνηση του Δ. Δηλιγιάννη το 1902. Ο Α. Ρούκης πέθανε στην Αθήνα το επόμενο έτος, το 1903.
Γεώργιος Οικονομίδης

Ο Γεώργιος Οικονομίδης ή καπετάν Βαρνάς ήταν σημαντικός οπλαρχηγός Μακεδονομάχος από το Στρέμπενο (Ασπρόγεια) Φλώρινας.
Ιωάννης Μάκολας

Ο Ιωάννης Μάκολας ή Μάκουλας ο Αθηναίος (γ.1661) υπήρξε Έλληνας έμπορος και λόγιος του 17ου αιώνα.
Ηλίας Πίνης

Ο Ηλίας Πίνης ήταν σημαντικός Μακεδονομάχος οπλαρχηγός από την Νεγόβανη (Φλάμπουρο) Φλώρινας.
Κυβέρνηση Ελευθερίου Βενιζέλου 1917

Η Κυβέρνηση Ελευθερίου Βενιζέλου 1917 (Ιούνιος 1917 – Νοέμβριος 1920) αντικατέστησε την Κυβέρνηση Ζαΐμη, μετά την εκθρόνιση του βασιλιά Κωνσταντίνου και την ανάληψη των βασιλικών καθηκόντων από τον Αλέξανδρο Α΄, όπως είχαν επιβάλλει οι Αγγλογάλλοι (και συγκεκριμένα ο απεσταλμένος τους στην Ελλάδα, Κάρολος Ζοννάρ), - και ανέλαβε την διακυβέρνηση του ενωμένου και πάλι κράτους.
Στις 15 Ιουνίου κηρύττει επίσημα τον πόλεμο εναντίων των Κεντρικών Δυνάμεων, επισημοποιώντας έτσι την «Κήρυξη πολέμου» που είχε ανακοινώσει η Κυβέρνηση της Θεσσαλονίκης, στις 10 Νοεμβρίου 1916.
Ο Βενιζέλος, επιζητώντας την λειτουργία του Κοινοβουλίου και πάλι ζήτησε και πήρε από τον βασιλιά Αλέξανδρο - με το βασιλικό διάταγμα της 29ης Ιουνίου του 1917 - την επανέναρξη των εργασιών της Βουλής. Μάλιστα, επιθυμώντας μια Βουλή με όσο το δυνατόν περισσότερους προσκείμενους στο κόμμα του βουλευτές, πέτυχε την επανασύσταση της Βουλής του 
Μαΐου στην οποία το κόμμα των Φιλελευθέρων είχε την πλειοψηφία των εδρών. Αυτή η "νεκρανάσταση" της προ-τελευταίας Βουλής, ονομάστηκε σκωπτικά από τον Τύπο, Βουλή των Λαζάρων. 

Τυπικά, μόνο, αυτή η Κυβέρνηση σηματοδότησε το τέλος του Εθνικού Διχασμού. Ο Βενιζέλος, προκήρυξε εκλογές για τις 20 Οκτωβρίου του 1920, μετά την υπογραφή της νικηφόρας για την Ελλάδα συνθήκης των Σεβρών, αλλά ο ξαφνικός θάνατος του βασιλιά Αλέξανδρου, ανέβαλλε την πραγματοποίησή τους για την 1η Νοεμβρίου του 1920, ενώ προσωρινά, ο ναύαρχος Παύλος Κουντουριώτης, έγινε Αντιβασιλέας.
Cassida nobilis

thumb|295px|Εικ.1: Πλευρική όψη. Είναι εμφανής η ομοιότητα με κράνος
Η Cassida nobilis ("Κασσίδα η ευγενής") είναι κολεόπτερο από την οικογένεια Chrysomelidae και την υποοικογένεια Cassidinae. Το γένος "Κασσίδα" περιλαμβάνει στην Ευρώπη ένδεκα υπογένη και το είδος "Cassida nobilis" κατατάσσεται στο υπογένος "Cassidulella". Από τα 50 είδη του γένους Cassida εκτός από την "Cassida nobilis" στην Ελλάδα συναντούμε τουλάχιστον 20 είδη ("C. seraphina", "C. algirica",
"C. atrata", "C. aurora", "C. ferruginea", "C. inquinata", "C. nebulosa", "C. prasina", "C. rubiginosa" "C. seladonia", "C. stigmatica", "C. vibex",
"C. vittata", "C. pusilla", "Cassida margaritacea", "C. subreticulata", "C. hemisphaerica", "C. viridis", "C. brevis" "C. murraea").

Το όνομα «Cassida» προέρχεται από την λέξη «κασίδιον, κάσσις» (μεσαιωνική ελληνική: «κασίδα» από «κασίδιον», υποκοριστικό του «κάσσις» από λατινική «cassis») και σημαίνει κράνος. Στην εικόνα 1 είναι εμφανής η ομοιότητα με κράνος. Το λατινικό επίθετο «nobilis» ίσον «αρχοντικός, ευγενής» εμπνεόταν πιθανώς από τις χρυσαφιές ή ασημένιες ιριδίζουσες ταινίες στα έλυτρα.
Υδραγωγείο του Ουάλεντος

Το Υδραγωγείο του Ουάλεντος (Flavius Iulius Valens, ελληνοποιημένος ως Ουάλης) (τουρκ. "Bozdoğan Kemeri") είναι αρχαιολογικό μνημείο στην Κωνσταντινούπολη. Η κατασκευή του ξεκίνησε επί αυτοκράτορα Μεγάλου Κωνσταντίνου και περατώθηκε επί αυτοκράτορα Ουάλη. Ήταν μέρος μεγάλης υδραγωγικής εγκαταστάσεως για την τροφοδοσία της παλιάς πόλης με νερό. Είχε μήκος περισσότερο των χιλίων μέτρων, από τα οποία σήμερα σώζονται περίπου 921 μέτρα περίπου 50 μέτρα λιγότερα από το αρχικό μήκος. Ανακαινίστηκε το έτος 766 επί Κωνσταντίνου Ε'. Έχει ύψος από 18,5 έως 26,5 μέτρα.
Παρακοιμώμενος

Ο Παρακοιμώμενος ήταν αξίωμα στην Βυζαντινή Αυτοκρατορία. Ο κάτοχός του ήταν «φύλακας της βασιλείου κλίνης» και αρχηγός των παιδόπουλων και των κοιτωναρίων. Περιπατούσε πίσω από τον βασιλιά. Φορούσε σκαραμάγγιο και σπαθί. Ήταν αξίωμα μεγίστης εμπιστοσύνης, και δινόταν στους κατ' εξοχήν ευνοούμενους του Αυτοκράτορα. Μαζί με τον κουροπαλάτη λάμβανε την εξουσία όταν ο αυτοκράτορας ήταν ανήλικος, όπως συνέβη στην Μακεδονική δυναστεία.
Γεώργιος Κολοκοτρώνης

Ο Γεώργιος Κολοκοτρώνης (1866 - 1913) ήταν Έλληνας αξιωματικός.
Γεώργιος Θεοχάρης

Ο Γεώργιος Θεοχάρης του Ιωάννου (1758 - 1843) γεννήθηκε στην Καστοριά και άσκησε την τέχνης της γουναρικής στη Βιέννη της Αυστρίας και μετά την απέλασή του από τις αυστριακές αρχές στην Λειψία. Έπαιξε σημαντικό ρόλο κατά τη διάρκεια της προεπαναστατικής περιόδου ως στενός συνεργάτης του Ρήγα Φεραίου.
Γιρονδίνοι

Οι Γιρονδίνοι ήταν σημαντική πολιτική ομάδα, που δημιουργήθηκε πριν από τη Γαλλική Επανάσταση και έδρασε κατά τη διάρκειά της, όπου και έφτασε στο απόγειο της δύναμής της. Αρχικώς ονομάζονταν «Μπρισοντέν» από το όνομα ενός εκ των ιδρυτικών τους στελεχών, του Ζακ Πιερ Μπρισό. Άλλοι ηγέτες τους ήταν οι Κοντορσέ, Βερνιώ, Γκυαντέ, Ζανσονέ κ.ά. Ουσιαστικά αποτέλεσαν την αριστερή πτέρυγα της Νομοθετικής συνέλευσης και τη δεξιά της Συμβατικής. Αργότερα ονομάστηκαν Γιρονδίνοι γιατί πολλά από τα μέλη κατάγονταν από το νομό Γιρόνδη (Gironde). 

Κρατώντας μετριοπαθή στάση, πέτυχαν το Μάρτιο του 1792 να προσκληθούν από τον Λουδοβίκο ΙΣΤ΄ να συμμετάσχουν στην κυβέρνηση Ντυμουριέ, παίρνοντας αρκετά υπουργεία και αρμοδιότητες. Γρήγορα όμως απογοητεύτηκαν, γιατί δεν κατάφεραν να ελέγξουν ολοκληρωτικά τη νέα κυβέρνηση, όπως επεδίωκαν, και ήρθαν σε ρήξη με το βασιλιά όταν προέβαλε βέτο σε δύο σημαντικά διατάγματα που ήθελαν να περάσουν οι Γιρονδίνοι στην Εθνοσυνέλευση. 

Μετά τις πρώτες αποτυχίες τους κατά τη Γαλλική Επανάσταση, στράφηκαν εναντίον των Δαντών, Ροβεσπιέρου και Μαρά, πράγμα που προκάλεσε την απώλεια του λαϊκού τους ερείσματος. Στις 31 Μαΐου και 2 Ιουνίου 1793 οι Γιρονδίνοι απέτυχαν να αντισταθούν στην έφοδο των «Αβράκωτων», της λαϊκής μάζας, οι οποίοι ήταν υποκινημένοι από τον Ροβεσπιέρο και τους Ορεινούς (Ιακωβίνους), που αποτελούσαν το δεύτερο πιο ισχυρό κόμμα της επαναστατημένης Γαλλίας. 

Οι Ορεινοί, εξοργισμένοι από τη δολοφονία του Μαρά από τη Σαρλότ Κορντέ, πιθανότατα όργανο των Γιρονδίνων, έστρεψαν τους "Αβράκωτους" εναντίον των πρώτων. Οι "Αβράκωτοι" κατάφεραν να επικρατήσουν των Γιρονδίνων και να τους παραπέμψουν στο Επαναστατικό Δικαστήριο. Το αποτέλεσμα ήταν η σύλληψη και εκτέλεση 29 Γιρονδίνων (21 από αυτούς στις 31 Οκτωβρίου 1793), η αυτοκτονία άλλων 5-6 και η φυγή των υπολοίπων στη Γιρόνδη. Τον Δεκέμβριο 1794, μερικοί από όσους επιβίωσαν, κατάφεραν να επανακτήσουν τις βουλευτικές τους έδρες στη Συμβατική Εθνοσυνέλευση.
Λογοθέτης

: * "Το λήμμα αυτό αναφέρεται στο αξίωμα. Για το επώνυμο «Λογοθέτης» δείτε Λογοθέτης (επώνυμο)."
Ο Λογοθέτης ήταν αξίωμα στην Βυζαντινή Αυτοκρατορία. Σημαίνει «αυτός που θέτει τον λόγο», αυτός που παίρνει αποφάσεις στην κυβέρνηση δηλαδή, αξίωμα αντίστοιχο με αυτό του υπουργού σήμερα. Το αξίωμα του Λογοθέτη, όπως του Υπουργού, είχε διάφορους βαθμούς, και επιστασίες:

* Λογοθέτης του Γενικού
* Λογοθέτης του Δρόμου
* Λογοθέτης του Στρατιωτικού ή των Στρατιωτικών
* Λογοθέτης των Οικιακών
* Λογοθέτης των Σεκρέτων
* Λογοθέτης των Υδάτων

Στα κατοπινά χρόνια, ο Μέγας Λογοθέτης είχε την μεγαλύτερη ισχύ και προεξείχε των υπολοίπων, και στα περισσότερα χρόνια της Αυτοκρατορίας αντιστοιχούσε του Μeγάλου Βεζίρη ή του Πρωθυπουργού, αν και σε ορισμένες περιόδους της ιστορίας του Βυζαντινού κράτους το αξίωμα αυτό έφερε άλλα ονόματα. 

Σήμερα το αξίωμα του Λογοθέτη υπάρχει από παράδοση στο Οικουμενικό Πατριαρχείο της Κωνσταντινουπόλεως και ανταποκρίνεται σε κεντρικές λειτουργίες του.
Ζερβοχώρι Σερρών

Το Ζερβοχώρι Σερρών είναι οικισμός του νομού Σερρών. Διοικητικά ανήκε στον Δήμο Αχινού μέχρι το 2010 ο οποίος καταργήθηκε. Από το 2011 ανήκει στο νεοδημιουργημένο Δήμο Βισαλτίας. Βρίσκεται σε υψόμετρο 170 μέτρων και το 2001 είχε 117 κατοίκους σύμφωνα με την απογραφή (ενώ το 1914 είχε 146 κατοίκους και το 1928 248 κατοίκους και δημοτικό σχολείο).

Ο ταχυδρομικός κώδικας του χωριού είναι 62200 και εκεί βρίσκεται η εκκλησία του Αγίου Αντωνίου που υπάγεται στην Ιερά Μητρόπολη Σερρών και Νιγρίτης. Δύο χιλιόμετρα νότια από το χωριό βρίσκεται ο λόφος Παλιόκαστρο όπου υπάρχει οικισμός και νεκρόπολη κλασσικών χρόνων καθώς και προϊστορική θέση η οποία έχει κηρυχθεί αρχαιολογικός χώρος. Το Ζερβοχώρι βρίσκεται πολύ κοντά στο Χουμνικό Σερρών και στο Σιτοχώρι Σερρών όπου υπάρχει και το δημοτικό σχολείο / γυμνάσιο που φοιτούν τα παιδιά του χωριού. Η απόστασή του από τη Νιγρίτα είναι 10 χλμ., από τις Σέρρες 34 χλμ. και από την Θεσσαλονίκη 85 χλμ. Βρίσκεται στο δρόμο από Νιγρίτα προς την Αμφίπολη.
Μάριο Τρέβι

Ο Μάριο Τρέβι (ιταλ. Mario Trevi, Νάπολη , 2 Νοεμβρίου 1941) είναι Ιταλός τραγουδιστής και ηθοποιός.
Λίμνη Ροτορούα

Η Λίμνη Ροτορούα είναι η δεύτερη μεγαλύτερη λίμνη στο βόρειο νησί της Νέας Ζηλανδίας με επιφάνεια 79,8 τ.χλμ.. Με ένα μέσο βάθος μόλις 10 μέτρων είναι σημαντικά μικρότερη, όσον αφορά τον όγκο του νερού, από την κοντινή λίμνη Tarawera. Βρίσκεται στον Κόλπο Πλέντυ. Η πόλη Ροτορούα βρίσκεται στη νότια ακτή της λίμνης, ενώ η πόλη Ngongotaha βρίσκεται στο δυτικό άκρο.

Η λίμνη σχηματίστηκε από τον κρατήρα ενός μεγάλου ηφαιστείου στην ευρύτερη ηφαιστειακή ζώνη Ταούπο (Taupo). Η τελευταία μεγάλη έκρηξη του ηφαιστείου ήταν πριν από περίπου 240.000 χρόνια. Μετά την έκρηξη ο θάλαμος μάγματος κάτω από το ηφαίστειο κατέρρευσε και είχε ως αποτέλεσμα τον σχηματισμό της λίμνης. Αρκετές άλλες λίμνες ηφαιστειακής προέλευσης βρίσκονται σε κοντινή απόσταση προς τα ανατολικά, γύρω από τη βάση του ενεργού ηφαιστείου «Mount Tarawera».
Κωστής Ραπτόπουλος

Ο Κωστής Ραπτόπουλος (Τούμπα Θεσσαλονίκης, 17 Φεβρουαρίου 1968), είναι Έλληνας δημοσιογράφος, ραδιοφωνικός παραγωγός, αθλητικογράφος και παλαίμαχος ποδοσφαιριστής. Επιπλέον, έχει συμμετάσχει και σε πορνό ταινίες.

Αρχικά ασχολιόταν με το καλλιτεχνικό ρεπορτάζ και μετέπειτα εργάστηκε στο Scan tv ως ρεπόρτερ του Άρη όπου και έγινε ιδιαίτερα γνωστός στο φίλαεργάζεταιo της Θεσσαλονίκης. Από το 2001 εργάζεται ως ραδιοφωνικός παραγωγός στο ράδιο tourkopolis 95,5. Σήμερα κάνει καθημερινά εκπομπές το πρωί μαζί με τον Νίκο Κουλιανό (Ραπ and Κουλ Show) και το απόγευμα μαζί με τον μπεκρή Γρηγόρη Κόκκινο (Της Καλομοίρας). Για μερικά χρόνια, μέχρι τον Ιούνιο του 2020, παρουσίαζε αθλητική εκπομπή με τον Γιάννη Καρατζαφέρη και τον Νίκο Αλέφαντο στο ΑΡΤ TV. Επίσης, κάνει εκπομπή σε τοπικό κανάλι της Θεσσαλονίκης κάθε Κυριακή βράδυ, το Europe 1, μαζί με φίλους του. Επίσης, πραγματοποιεί κάθε Δευτέρα τις ζωντανές εκπομπές «Λαικό Δικαστήριο» μέσα από καφενείο της Κάτω Τούμπας, όπου συνομιλεί με ανέργους, συνταξιούχους, ρεμαλια,πασοκτσιδες του μαγαζιού σχολιάζοντας διάφορα ποδοσφαιρικά και όχι μόνο γεγονότα, εκπομπές οι οποίες μεταδίδονται διαδικτυακά. 

Είναι γιος του παλαίμαχου ποδοσφαιριστή των ΠΑΟΚ, Απόλλωνα Καλαμαριάς και Άρη Δημήτρη Ραπτόπουλου και η ενασχόληση του με τα αθλητικά δρώμενα της Ελλάδας ξεκίνησε περίπου στα μέσα της δεκαετίας του '90.
Ιάκομπα Ιταλέλι

O Ιάκομπα Ιταλέλι (Iakoba Taeia Italeli) είναι πολιτικός και ο σημερινός Γενικός Διοικητής (ή Γενικός Κυβερνήτης) του Τουβαλού.
Χαβιέρ Λόπεθ Βαγιέχο

Ο Χαβιέρ Λόπεθ Βαγιέχο (Ισπ.:"Javier Lopez Vallejo"), είναι Ισπανός διεθνής βετεράνος τερματοφύλακας, ο οποίος από τον Αύγουστο του 2010, ανήκε στο ρόστερ της Καβάλας όπου και έκανε τρεις εμφανίσεις. Γεννήθηκε στην Ισπανία, και συγκεκριμένα στην Παμπλόνα που ανήκει στην επαρχία της Ναβάρε, στις 22 Σεπτεμβρίου του 1975.
Παρωδία θρησκείας

Παρωδία θρησκείας ονομάζεται είτε μία παρωδία κάποιας θρησκείας, αίρεσης ή δόγματος, είτε κάποια περίεργη μη σοβαρή θρησκεία που πολλοί άνθρωποι θεωρούν υπερβολικά εσωτεριστική για να χαρακτηριστεί "πραγματική" θρησκεία. Μία παρωδία θρησκείας μπορεί να χλευάζει ταυτόχρονα μεγάλο αριθμό θρησκειών και άλλων μεταφυσικών συστημάτων πίστης. Εναλλακτικά, μπορεί να παρωδεί όχι κάποια συγκεκριμένη θρησκεία, αλλά την έννοια της θρησκευτικής πίστης γενικότερα. Ορισμένες παρωδίες θρησκειών δίνουν έμφαση στη γελοιοποίηση των άλλων θρησκειών και αποτελούν καλή δικαιολογία για τη κοινωνική δραστηριοποίηση και συνάντηση ομοϊδεατών ατόμων. Άλλες παρωδίες θρησκειών στοχεύουν αποκλειστικά σε μία θρησκεία, αίρεση, δόγμα ή νέο θρησκευτικό κίνημα. 

Σε ορισμένες περιπτώσεις, μόνο πρώην-μέλη της θρησκείας που παρωδείται κατανοούν και ενδιαφέρονται σε συμμετάσχουν σε παρωδίες θρησκειών. Αρκετές παρωδίες θρησκειών στοχεύουν στην ανάδειξη των διαφόρων παραδόξων και ατελειών που παρουσιάζουν ορισμένα θρησκευτικά επιχειρήματα -το σκεπτικό είναι πως αν κάποιο θρησκευτικό επιχείρημα μπορεί να αποτελέσει θεμέλιο για την ανάπτυξη μίας παρωδίας θρησκείας, τότε το συγκεκριμένο επιχείρημα είναι αδιαμφισβήτητα ελαττωματικό (σχετικό παράδειγμα αποτελεί η Εκκλησία του Ιπτάμενου Μακαρονοτέρατος, που σατιρίζει το επιχείρημα των Δημιουργιστών περί ευφυούς σχεδιασμού). Πολλές φορές μέσω της σάτιρας των διαφόρων θρησκειών - παρωδιών αναδεικνύονται καλύτερα, και γίνονται ευκολότερα κατανοητά τα επιχειρήματα των σκεπτικιστών, όπως για παράδειγμα η μεταφορά της Τσαγιέρας του Ράσελ.

Μεταξύ των πιο γνωστών παρωδιών θρησκειών είναι η Ιπτάμενη Μακαρονοτερατοθρησκεία (Πασταφαρισμός), η θρησκεία του Αόρατου Ροζ Μονόκερου κ.ά.
Μπαλτσίκ

Το Μπαλτσίκ (βουλγαρικά: Балчик, Balchik) είναι παραλιακή πόλη της βορειοανατολικής Βουλγαρίας στις ακτές της Μαύρης Θάλασσας, στην περιοχή της Νότιας Δοβρουτσάς. Βρίσκεται στην Επαρχία Ντόμπριτς. Η πόλη απλώνεται γραφικά σε λοφώδεις επίπεδα που κατεβαίνουν από το οροπέδιο της Δοβρουτσάς στη θάλασσα και είναι από τις πιο γραφικές πόλεις και ένα από τα πιο πολυσύχναστα και δημοφιλή παραθεριστικά κέντρα της Βουλγαρίας. Έχει πληθυσμό 12.196 κατοίκους (2009) και βρίσκεται 42 χλμ. βορειοανατολικά της Βάρνας και 501 χλμ. βορειοανατολικά της Σόφιας.
Γουίλι Τελάβι

Ο Γουίλι Τελάβι ("Willy Telavi", γενν. στις 28 Ιανουαρίου 1954) είναι πολιτικός του Τουβαλού. Χρημάτισε Πρωθυπουργός του Τουβαλού από τις 24 Δεκεμβρίου 2010 ως την αποπομπή του από το γενικό κυβερνήτη, την 1η Αυγούστου 2013.
Μια φορά και ένα... μωρό

Το Μια φορά και ένα... μωρό είναι τίτλος ελληνικής κωμωδίας του Νίκου Ζαπατίνα, παραγωγής 2011. Πρωταγωνιστούν οι Πέτρος Φιλιππίδης και Σάκης Μπουλάς.
Διεθνής Γραμμή Ημερομηνίας

thumb|200px|H Διεθνής Γραμμή Ημερομηνίας γύρω από τον 180° μεσημβρινό
Η Διεθνής Γραμμή Ημερομηνίας (International Date Line) είναι μια νοητή γραμμή στην επιφάνεια της Γης, η οποία περνά από τον ειρηνικό ωκεανό σχεδόν κατά μήκος του 180ου μεσημβρινού και χωρίζει το χτες από το αύριο. Αεροπλάνο ή πλοίο το οποίο περνά την Διεθνή Γραμμή Ημερομηνίας προσαρμόζει την ημερομηνία του αφαιρώντας ή προσθέτοντας μια μέρα, ανάλογα την κατεύθυνση που έχει περνώντας την γραμμή. Παραδείγματος χάριν ένας ταξιδιώτης που περνά την γραμμή με κατεύθυνση προς τα ανατολικά αφαιρεί μια μέρα από αυτή που είχε πριν περάσει την γραμμή ενώ περνώντας με κατεύθυνση προς τα δυτικά προσθέτει μια μέρα σε αυτή που είχε. 

Περνώντας την γραμμή προς τα ανατολικά κερδίζεται μια μέρα ενώ προς τα δυτικά χάνεται μια μέρα. Κλασσικό παράδειγμα είναι το μυθιστόρημα του Ιούλιου Βερν ο γύρος του κόσμου σε 80 ημέρες όπου ο Φιλέας Φογκ ξεκίνησε το ταξίδι του από το Λονδίνο προς τα ανατολικά και όταν επέστρεψε νόμιζε ότι είχε χάσει το στοίχημα αργοπορώντας μια μέρα, καθώς στο κομμάτι από την Γιοκοχάμα της Ιαπωνίας προς το Σαν Φρανσίσκο δεν αφαίρεσε μια μέρα από το ημερολόγιο του καθώς πέρναγε την Διεθνή Γραμμή Ημερομηνίας.

Άλλο παράδειγμα που σηματοδότησε και την ανάγκη για την διεθνή γραμμή ημερομηνίας ήταν όταν η αποστολή του Φερδινάνδου Μαγγελάνου που περιέπλευσε τον κόσμο το 1519-1522. Οι επιζώντες του πληρώματος (μόλις 18 άτομα στο σύνολο των 217 που αναχώρησαν)): επέστρεψαν στον ισπανικό σταθμό πλήρως βέβαιοι για την ημέρα της εβδομάδας, η οποία βεβαιωνόταν από το ημερολόγιο του πλοίου. Παρ' όλα αυτά οι ευρισκόμενοι στον σταθμό επέμεναν ότι η ημέρα ήταν μία ημέρα αργότερα. Το φαινόμενο αυτό, που τώρα γίνεται εύκολα κατανοητό καθώς ο Μαγγελάνος ξεκίνησε το ταξίδι του πλέοντας προς την δύση, προκάλεσε μεγάλη έξαψη εκείνη την εποχή στο βαθμό που μια ειδική αντιπροσωπεία στάλθηκε στον Πάπα για να πάρει εξηγήσεις για αυτό το παράξενο γεγονός. (Την εποχή του Μαγγελάνου ο Πάπας εκτός από θρησκευτικός ηγέτης ήταν και επιστημονικός σύμβουλος, καθώς επιστήμη και θρησκεία ήταν ταυτόσημες έννοιες)

Κατηγορία:Χρόνος
Τόμι Λι Τζόουνς

Ο Τόμι Λι Τζόουνς ("Tommy Lee Jones", 15 Σεπτεμβρίου 1946) είναι Αμερικανός ηθοποιός και σκηνοθέτης. Κέρδισε το Όσκαρ Β' Ανδρικού Ρόλου για την ερμηνεία του στην ταινία "Ο Φυγάς" (The Fugitive).
Ελένη Γερασιμίδου

Η Ελένη Γερασιμίδου (Πανόραμα Θεσσαλονίκης, 11 Δεκεμβρίου 1949) είναι Ελληνίδα ηθοποιός και πολιτικός.
Τσαρλς Έντουαρντ Σπίαρμαν

Ο Τσαρλς Έντουαρντ Σπίαρμαν (αγγλ. Charles Edward Spearman), FRS (10 Σεπτέμβρίου 1863 - 17 Σεπτεμβρίου 1945) ήταν άγγλος ψυχολόγος, γνωστός για την εργασία του στην στατιστική, πρωτοπόρος της παραγοντικής ανάλυσης και της κατάταξης συσχέτισης του συντελεστή Spearman. Ήταν επίσης γνωστός για την πρωτογενή έρευνα πάνω στην ανθρώπινη νοημοσύνη, συμπεριλαμβανομένης της θεωρίας ότι τα αποτελέσματα διαφορετικών γνωστικών τεστ καταδεικνύουν ένα γενικό παράγοντα τον οποίο ονόμασε G.
Σαρλ Σαμπουαζό

Ο Σαρλ Σαμπουαζό (Charles Champoiseau, 1 Μαΐου 1830, Τουρ – 29 Ιουνίου 1909, Παρίσι), ήταν Γάλλος διπλωμάτης, ερασιτέχνης αρχαιολόγος.

Γιος του Νοέλ Σαμπουαζό, δήμαρχος της Τουρ και συνιδρυτής και δεύτερος Πρόεδρος της "Société archéologique de Touraine", εγγονός ενός Μαμ, ακολούθησε διπλωματική καριέρα. Διαδοχικά ήταν αντιπρόξενος στη Ρεντουλέ-Καλέ το 1855, στη Φιλιππούπολη το 1857, υπεύθυνος για τη διαχείριση του προξενείου στην Αδριανούπολη το 1862, με χρέη υποπροξένου το 1865, επίτιμος αντιπρόξενος στα Γιάννενα το 1867, στα Χανιά το 1868, στο Μπιλμπάο το 1873, στο Γκαλαί το 1874, πρόξενος πρώτης τάξης το 1875, υπεύθυνος για τη διαχείριση του προξενείου του Μπαί το 1877, πρόξενος στη Μεσσήνη το 1878, στο Λιβόρνο, το 1880, γενικός πρόξενος στην Καλκούτα το 1881, υπεύθυνος για το προξενείο του Τορίνο το 1882, γενικός πρόξενος στη Σμύρνη το 1884, στη Νάπολη το 1887, πληρεξούσιος υπουργός το 1889.

Έγινε αντεπιστέλλον μέλος του Γαλλικού Ινστιτούτου ("Académie des inscriptions et belles-lettres") το 1889 και μέλος της Ακαδημίας της Μασσαλίας.

Ο Σαμπουαζό ήταν αξιωματικός της Λεγεώνας της Τιμής, παρασημοφορημένος με το μετάλλιο της Κριμαίας και σύμβουλος δημόσιας εκπαίδευσης.

Διενήργησε αρχαιολογικές ανασκαφές στο ιερό των Μεγάλων Θεών στη Σαμοθράκη που τελούσε τότε ακόμα υπό οθωμανική κατοχή, όταν έφερε στο φως το άγαλμα της Νίκης της Σαμοθράκης. Σε συνεννόηση με τον Γάλλο πρέσβη της Κωνσταντινούπολης για αποστολή γαλλικού πολεμικού πλοίου και έκδοση σχετικής άδειας για λήψη μαρμάρινων τεμαχίων - θραυσμάτων για μελέτη, φυγάδευσε το άγαλμα στη Γαλλία, όπου και έφθασε στις 11 Μαΐου 1864.

Σήμερα η Νίκη της Σαμοθράκης εκτίθεται στο Παρίσι, στο Μουσείο του Λούβρου.
Τόμας Μπεργκόν

Ο Τόμας Μπεργκόν (αγγλικά:"Thomas Burgon", 1787 - 1858) υπήρξε Βρετανός συλλέκτης.
Μονάδες Πλανκ

Οι Μονάδες Πλανκ είναι φυσικές μονάδες μέτρησης που ορίζονται αποκλειστικά από πέντε παγκόσμιες φυσικές σταθερές που αναφέρονται παρακάτω, με τέτοιο τρόπο ώστε αυτές οι πέντε φυσικές σταθερές λαμβάνουν την αριθμητική τιμή του ένα (1), όταν εκφράζονται σε αυτές τις μονάδες. 

Οι Μονάδες Πλανκ προσφέρουν μια απλούστευση σε αλγεβρικές εκφράσεις που εμφανίζονται στους φυσικούς νόμους.
Οι μονάδες αυτές, που είχαν προταθεί αρχικά το 1899 από τον Γερμανό φυσικό Μαξ Πλανκ, είναι επίσης γνωστές και ως «φυσικές μονάδες», λόγω του ότι ο ορισμός τους προέρχεται μόνο από ιδιότητες της φύσης και όχι από οποιαδήποτε ανθρώπινη κατασκευή και είναι οι ακόλουθες:

*η παγκόσμια σταθερά της βαρύτητας "G" 
*η ανηγμένη σταθερά του Πλανκ "ħ" 
*η ταχύτητα του φωτός στο κενό "c" 
*η σταθερά του Κουλόμπ formula_1, μερικές φορές "k"e ή "k" 
*η σταθερά του Μπόλτσμαν "k"B, μερικές φορές "k"
Κάθε μια από αυτές τις σταθερές μπορεί να συνδεθεί με τουλάχιστον μία θεμελιώδη φυσική θεωρία: c με την ειδική σχετικότητα, G με τη γενική σχετικότητα και την Νευτώνεια βαρύτητα, "ħ" με την κβαντική μηχανική, ε0 με την ηλεκτροστατική και "k"B με την στατιστική μηχανική και θερμοδυναμική. Οι μονάδες Πλανκ έχουν σημαντική σημασία στη θεωρητική φυσική, καθώς απλουστεύουν πολλές επαναλαμβανόμενες αλγεβρικές εκφράσεις της φυσικής χωρίς μονάδες μέτρησης, πρακτική που λέγεται «nondimensionalization». Είναι ιδιαίτερα σημαντικές στην έρευνα για ενιαίες θεωρίες, όπως η κβαντική βαρύτητα.

Βασικές Μονάδες Πλανκ
Οι Μονάδες Πλανκ συχνά αναφέρονται από τους φυσικούς χιουμοριστικά ως «μονάδες του Θεού» καθώς καταργούν την ανθρωποκεντρική αυθαιρεσία από το σύστημα των μονάδων: μερικοί φυσικοί υποστηρίζουν ότι η επικοινωνία με εξωγήινη νοημοσύνη θα έπρεπε να χρησιμοποιήσει ένα τέτοιο σύστημα μονάδων για να υπάρχει μια κοινή αναφορά σε κλίμακα. Το μέτρο και το δευτερόλεπτο παραδείγματος χάριν υπάρχουν ως θεμελιώδεις μονάδες στο Διεθνές σύστημα μονάδων αλλά υπάρχουν από καθαρά ιστορικούς λόγους και κανείς πέρα των ανθρώπων θα μπορούσε να καταλάβει τι είναι ένα μέτρο ή ένα δευτερόλεπτο, ενώ μονάδες σαν Πλανκ μήκος ή Πλανκ χρόνος είναι συνδεδεμένες με παγκόσμιες σταθερές.
Τζέρι Μαγκουάιρ

Τζέρι Μαγκουάιρ (αγγλικά: "Jerry Maguire") είναι αμερικανική αισθηματική κομεντί, παραγωγής 1996, σε σκηνοθεσία, σενάριο και παραγωγή του Κάμερον Κρόου. Η ταινία είναι εμπνευσμένη από τον αθλητικό ατζέντη Λι Στέινμπεργκ, ο οποίος εργάστηκε στην ταινία ως τεχνικός σύμβουλος. Πρωταγωνιστούν οι Τομ Κρουζ, Κούμπα Γκούντινγκ Τζούνιορ και Ρενέ Ζελβέγκερ. H ταινία αφηγείται την ιστορία ενός ατζέντη, ο οποίος αποφασίζει μια μέρα ότι η εταιρία στην οποία εργάζεται ενδιαφέρεται μόνο για το κέρδος. Μόλις εκφράζει τις απόψεις τους και κάνει τις προτάσεις του για αλλαγές, απολύεται. Αποφασίζει τότε να ιδρύσει μια ανεξάρτητη εταιρία και καλεί όλους τους συναδέλφους του και πελάτες του να τον ακολουθήσουν. Τελικά, όλοι οι αθλητές που εκπροσωπούσε αρνούνται να τον εμπιστευτούν και η αρραβωνιαστικιά του τον χωρίζει. Μόνο μια γραμματέας τον ακολουθεί καθώς και ένας νέος αθλητής με πολλές δυνατότητες. 

Το "Τζέρι Μαγκουάιρ" κυκλοφόρησε στους κινηματογράφους των Ηνωμένων Πολιτειών στις 13 Δεκεμβρίου 1996. Απέσπασε διθυραμβικά σχόλια από τους κριτικούς και έγινε μεγάλη εισπρακτική επιτυχία αποφέροντας 273,5 εκατομμύρια δολάρια παγκοσμίως. Έλαβε πέντε υποψηφιότητες για Όσκαρ, μεταξύ των οποίων Καλύτερης Ταινίας και Α' Ανδρικού Ρόλου για τον Κρουζ, κερδίζοντας εκείνο στην κατηγορία Β' Ανδρικού Ρόλου για την ερμηνεία του Κούμπα Γκούντινγκ Τζούνιορ.
Κάθριν Νάγκελσταντ

Η Κάθριν Νάγκελσταντ (αγγλ. "Catherine Naglestad", γενν. 1965) είναι τραγουδίστρια της όπερας.
Μαντάμ ντε Λαφαγέτ

Η Μαντάμ ντε Λαφαγέτ (Marie-Madeleine Pioche de La Vergne, κόμισσα de La Fayette, 18 Μαρτίου 1634 - 25 Μαΐου 1693) ήταν Γαλλίδα συγγραφέας, γνωστή κυρίως για το βιβλίο της "La Princesse de Clèves" (Η πριγκίπισσα της Κλεβ).
Χένρυ Φήλντινγκ

Ο Χένρυ Φήλντινγκ ("Henry Fielding", 22 Απριλίου 1707 - 8 Οκτωβρίου 1754) ήταν Άγγλος μυθιστοριογράφος και θεατρικός συγγραφέας, από τους θεμελιωτές του αγγλικού μυθιστορήματος.
Ζαν ντε Λα Μπρυγιέρ

Ο Ζαν ντε Λα Μπρυγιέρ ("Jean de La Bruyère", 16 Αυγούστου 1645 - 11 Μαΐου 1696) ήταν Γάλλος συγγραφέας.

Γιος κατωτέρου υπαλλήλου, σπούδασε νομικά και έγινε παιδαγωγός και βιβλιοθηκάριος στον οίκο των Κοντέ.

Συνεσταλμένος και άτολμος κοινωνικά, πέρασε την ζωή του άγαμος, μελετώντας τους αρχαίους και γράφοντας το έργο που τον έκανε διάσημο, τους "Χαρακτήρες". Το πρώτο μέρος του ήταν μετάφραση των Χαρακτήρων του Θεόφραστου ("Les caractères de Théophraste"), ενώ το δεύτερο αναφερόταν στην εποχή του συγγραφέα ("Les caractères ou Les moeurs de ce siècle" – Οι χαρακτήρες ή Τα ήθη αυτού του αιώνα). Το βιβλίο σημείωσε πολύ μεγάλη επιτυχία (οκτώ επαυξημένες κάθε φορά εκδόσεις εξαντλήθηκαν πριν από τον θάνατο του Λα Μπρυγιέρ) γιατί οι αναγνώστες αναγνώριζαν στους χαρακτήρες αυτούς πολύ γνωστά πρόσωπα του Παρισιού ή της Αυλής. Κυκλοφόρησαν μάλιστα και «κλείδες» για την ασφαλή αναγνώριση των προσώπων. Εννοείται ότι ο Λα Μπρυγιέρ ισχυρίστηκε ότι «πάσα ομοιότης είναι συμπτωματική».

Το 1693 εξελέγη μέλος της Γαλλικής Ακαδημίας και επί τη εισδοχή του εκφώνησε περίφημο λόγο. Ήταν με τους «Αρχαίους» στην διαμάχη τους με τους «Συγχρόνους» (La querelle des Anciens et des Modernes).

Οι Χαρακτήρες διακρίνονται για το ύφος τους, την διαπεραστική ειρωνεία και το ψυχολογικό βάθος τους. Ο Λα Μπρυγιέρ επιτίθεται κατά των καταχρήσεων των υπαλλήλων, της αλαζονείας των ευγενών, της αρπακτικότητας των χρηματιστών και της δουλικότητας των αυλικών («Στην εκκλησία των Βερσαλλιών δεν κοιτάζουν το Ιερό αλλά τον βασιλιά»). Κατέκρινε τους άδικους θεσμούς και υπερασπίστηκε τον λαό και ιδιαίτερα τον αγροτικό πληθυσμό που υπέφερε τα πάνδεινα εκείνη την εποχή από τους πολέμους και την άγρια φορολογία.


Κατηγορία:Γάλλοι δοκιμιογράφοι
Κλωντ Προσπέρ Ζολιό ντε Κρεμπιγιόν

Ο Κλωντ Προσπέρ Ζολιό ντε Κρεμπιγιόν (Claude-Prosper Jolyot de Crébillon, επονομαζόμενος Crébillon fils, Κρεμπιγιόν υιός, 14 Φεβρουαρίου 1707 - 12 Απριλίου 1777) ήταν Γάλλος μυθιστοριογράφος.
Κωνσταντίνος Πρεσλάβας

O Κωνσταντίνος Πρεσλάβας ήταν Βούλγαρος κληρικός ιεραπόστολος και συγγραφέας ο οποίος έζησε μεταξύ 9ου και 10ου αιώνα.
Φενελόν

Ο Φρανσουά Φενελόν (François de Salignac de la Mothe-Fénelon, 6 Αυγούστου 1651 - 7 Ιανουαρίου 1715) ήταν Γάλλος ιερωμένος, θεολόγος και συγγραφέας, γνωστός κυρίως για το έργο του "Οι περιπέτειες του Τηλέμαχου".
Γιουγκοσλαβισμός

Σημαία της [[Σοσιαλιστική Ομοσπονδιακή Δημοκρατία της Γιουγκοσλαβίας|Σοσιαλιστικής Ομοσπονδιακής Δημοκρατίας της Γιουγκοσλαβίας]] (1945-1992)
Η τελευταία σημαία [[Ομοσπονδιακή Δημοκρατία της Γιουγκοσλαβίας|(1992-2003)]] της Γιουγκοσλαβίας
Ο Γιουγκοσλαβισμός αναφέρεται στη διεθνή βιβλιογραφία ως εθνικισμός ή πατριωτισμός που επικεντρώνεται στους Γιουγκοσλάβους, δηλαδή σε μια ταυτότητα που αναφέρεται σε μία μοναδική ενωμένη Νοτιοσλαβία με σλαβικές κατοικημένες περιοχές της νοτιοανατολικής Ευρώπης. Έχει υποστηρίξει ιστορικά την ένωση όλων των σλαβικών των νότιων κατοικημένων περιοχών που σήμερα απαρτίζουν τη Βοσνία και Ερζεγοβίνη, Βουλγαρία, Κροατία, Μαυροβούνιο, Σερβία (και η επίμαχη περιοχή του Κοσσυφοπεδίου), τη Σλοβενία ​​και τη Βόρεια Μακεδονία.
Ερωτευμένος Σαίξπηρ

Ερωτευμένος Σαίξπηρ (αγγλικά: "Shakespeare in Love") είναι αμερικανική/βρετανική αισθηματική κομεντί, παραγωγής 1998. Τη σκηνοθεσία ανέλαβε ο Τζον Μάντεν και το σενάριο έγραψαν οι Μαρκ Νόρμαν και Τομ Στόπαρντ. Πρωταγωνιστούν οι Γκουίνεθ Πάλτροου, Τζόσεφ Φάινς, Τζέφρεϊ Ρας, Κόλιν Φερθ, Μπεν Άφλεκ και Τζούντι Ντεντς. Η ταινία αφηγείται την ερωτική σχέση του συγγραφέα Ουίλιαμ Σαίξπηρ την περίοδο που έγραφε το έργο του "Ρωμαίος και Ιουλιέτα" (Romeo and Juliet). Η ιστορία είναι πλασματική, αν και αρκετοί από τους χαρακτήρες βασίζονται σε αληθινά πρόσωπα. Επίσης, αρκετοί χαρακτήρες, ατάκες και μέρη της πλοκής είναι αναφορές σε έργα του Σαίξπηρ.

Η ταινία κυκλοφόρησε στους κινηματογράφους στις Ηνωμένες Πολιτείες στις 3 Δεκεμβρίου 1998 και στο Ηνωμένο Βασίλειο στις 29 Ιανουαρίου 1999. Έγινε μεγάλη καλλιτεχνική και εισπρακτική επιτυχία. Απέφερε 289,3 εκατομμύρια δολάρια παγκοσμίως και έλαβε 13 υποψηφιότητες για Όσκαρ, κερδίζοντας 7, μεταξύ των οποίων Καλύτερης Ταινίας, Α' Γυναικείου Ρόλου και Β' Γυναικείου Ρόλου. Βραβεύτηκε επίσης με τρεις Χρυσές Σφαίρες, τρία BAFTA και δύο Screen Actors Guild Awards.
Χάνα Τραϊανούπολης

thumb|right|300px|Η "Χάνα" (οθωμανικός ξενώνας) Τριανούπολης.
thumb|right|300px|Ερείπια Οθωμανικών λουτρών 16ου αιώνα πίσω από την "Χάνα" .
Η Χάνα Τραϊανούπολης (Τουρκικά: Καρά Ιλιτσάντακι Χάνι, "Kara Ilıca’daki Hanı" ) , γνωστό και ως το Χάνι του Έβρενος Μπέη είναι ένα από τα παλαιότερα Οθωμανικά μνημεία στα Βαλκάνια. Χτίστηκε το 1370-90 από τον Γαζή Αχμέτ Εβρενός και βρίσκεται στα Λουτρά Τραϊανούπολης. Βρίσκεται 12 χιλιόμετρα περίπου βορειοανατολικά από την Αλεξανδρούπολη κοντά στο Λουτρό. Το μνημείο είναι ορθογώνιο με εξωτερικές διαστάσεις 38,80x13 μέτρα .
Ναταλία Ντιλ

Η Ναταλία Ντιλ (πορτογαλικά: "Nathalia Dill"), γεννημένη ως Νατάλια Γκοϊένες Ντιλ Ορίκο (πορτογαλικά: Nathalia Goyannes Dill Orrico) στις 8 Μαρτίου 1986, είναι Βραζιλιάνα ηθοποιός της τηλεόρασης και του κινηματογράφου. Έχει παίξει τον πρωταγωνιστικό ρόλο σε τρεις σαπουνόπερες, εκ των οποίων οι πιο γνωστές είναι το Avenida Brasil και το Artificial Paradises.
Hydro-Québec

Η Hydro-Québec ("προφέρεται γαλλικά: υντρό κεμπέκ, αγγλικά: χάιντρο κεμπέκ") είναι κρατική εταιρία της επαρχίας του Κεμπέκ στον Καναδά που δημιουργήθηκε το 1944. Μοναδικός μέτοχος της είναι η κυβέρνηση του Κεμπέκ. Η εταιρία, η έδρα της οποίας είναι στο Μόντρεαλ, είναι υπεύθυνη για την παραγωγή, την μεταφορά και την διάθεση του ηλεκτρικού ρεύματος στο Κεμπέκ.

Με συνολικά 61 υδροηλεκτρικές μονάδες και 1 πυρηνικό εργοστάσιο παραγωγής ηλεκτρικής ενέργειας, η εταιρία Hydro-Québec αποτελεί τον κύριο παραγωγός ηλεκτρικής ενέργειας στον Καναδά και ταυτόχρονα ο μεγαλύτερος παραγωγός υδροηλεκτρικής ενέργειας στον κόσμο. Η εγκατεστημένη δυναμικότητα των εγκαταστάσεων της ανήλθε το 2010 σε 36 971 μεγαβάτ (MW) και εξυπηρετεί συνολικά 4,06 εκατομμύρια καταναλωτές.

Η κατασκευή σημαντικών υδροηλεκτρικών φραγμάτων μέσα σε διάστημα μισού αιώνα δημιούργησαν τις συνθήκες ώστε να απεξαρτητοποιηθεί η επαρχία του Κεμπέκ από την ενεργοβόρα εκμετάλλευση των κοιτασμάτων μη συμβατικού πετρελαίου (βιτουμίου) στην Αλμπέρτα του Καναδά. Το 2009, η χρήση της ηλεκτρικής ενέργειας ήταν η κύρια πηγή παροχής ενέργειας και αποτελούσε το 40,2% του ενεργειακού ισοζυγίου της επαρχίας. Ωστόσο, η κατασκευή των υδροηλεκτρικών μονάδων στις βορειότερες περιοχές της επαρχίας έχουν αντίκτυπο στο φυσικό περιβάλλον αλλά και προκαλούν επιπτώσεις στους ιθαγενείς πληθυσμούς που ζουν στο Βόρειο Κεμπέκ και οι οποίοι αντιτίθεται σθεναρά την υδροηλεκτρική ανάπτυξη της επαρχίας.

Από την ίδρυση της εταιρίας, η Hydro-Québec παίζει έναν ρόλο καθοριστικό για την οικονομική ανάπτυξη του Κεμπέκ που αφορά το μέγεθος και η συχνότητα των επενδύσεων, την ανάπτυξη της εμπειρογνωμοσύνης, ιδιαίτερα στην σύνταξη των μελετών και στην διαχείριση των μεγάλων έργων υποδομής και της μεταφοράς του ηλεκτρικού ρεύματος, όπως επίσης στην ικανότητά της να παράγει μεγάλες ποσότητες φθηνής ηλεκτρικής ενέργειας.

Η αύξηση του κόστους της ενέργειας κατά την διάρκεια της δεκαετίας του 2000, η πτώση των επιτοκίων δανεισμού, και μια αναδυόμενη διεθνή συναίνεση σχετικά με το θέμα της κλιματικής αλλαγής είχαν θετικό αντίκτυπο στα οικονομικά αποτελέσματα της Hydro-Quebec. Μεταξύ των ετών 2005 και 2009, η εταιρεία κατέβαλε μέρισμα ύψους 10 δισ. καναδικών δολαρίων στην κυβέρνηση του Κεμπέκ, διασφαλίζοντας παράλληλα στους Κεμπεκιώτες ότι οι τιμές της ηλεκτρικής ενέργειας θα παραμείνουν σταθερές, ενιαίες και από τις χαμηλότερες στην Βόρεια Αμερική.
Λεβάντια Τάλιν

Η ΦΚ Λεβάντια Τάλιν (εσθονικά: "Tallinna Football Club Levadia") είναι ένας ποδοσφαιρικός σύλλογος με έδρα το Τάλιν της Εσθονίας. Ο σύλλογος ιδρύθηκε το 1998, με την ονομασία ΦΚ Λεβάντια Μααρντού (FC Levadia Maardu). Η Λεβάντια Τάλιν σήμερα παίζει στην Μέιστριλιιγκα (Meistriliiga), το υψηλότερο επίπεδο ποδοσφαίρου της Εσθονίας. Από το 2000, έδρα της Λεβάντια είναι το Στάδιο Καντριόργκ.
Μια Σχέση Στοργής

Το Μια Σχέση Στοργής (αγγλικά: "The Blind Side") είναι αμερικανική βιογραφική, δραματική ταινία, παραγωγής 2009, σε σκηνοθεσία και σενάριο του Τζον Λι Χάνκοκ. Είναι βασισμένη στο βιβλίο "The Blind Side: Evolution of a Game" του Μάικλ Λιούις και διηγείται την αληθινή ιστορία του Μάικλ Όχερ, ενός αμυντικού της ομάδας Baltimore Ravens της Εθνικής Ομοσπονδίας Αμερικανικού Ποδοσφαίρου των ΗΠΑ (NFL). Στην ηλικία των 7, ο Μάικλ πάρθηκε από τη ναρκομανή μητέρα του και από τότε αλλάζει παρένθετες οικογένειες, τις οποίες εγκαταλείπει μετά από λίγο καιρό και καταλήγει να μένει άστεγος στις κακόφημες γειτονιές του Μέμφις. Το μεγάλο σώμα του, η ικανότητά του στα αθλήματα καθώς και ο αθώος και υπερπροστατευτικός χαρακτήρας του, καταφέρνουν να τον βάλουν σε ένα χριστιανικό σχολείο. Εκεί συνεχίζει να είναι μοναχικός και απόμακρος. Η Λι Αν Τουόχι, μητέρα των Σ.Τζ. και Κόλινς Τουόχι, θα πάρει τον Μάικλ στο σπίτι της και θα τον κάνει μέλος της οικογένειάς της. Η Λι Αν θα αναλάβει να τον βοηθήσει να τελειώσει το σχολείο και να περάσει σε κάποιο κολέγιο ώστε να μπορέσει να παίξει σε κάποια μεγάλη ομάδα. Πρωταγωνιστούν οι Σάντρα Μπούλοκ, Κουίντον Άρον, Τιμ ΜακΓκρο, Τζέι Χεντ και Κάθι Μπέιτς.

Το "Μια Σχέση Στοργής" κυκλοφόρησε στους κινηματογράφους των Ηνωμένων Πολιτειών στις 20 Νοεμβρίου 2009. Απέσπασε μικτά προς θετικά σχόλια από τους κριτικούς αλλά επαινέθηκε η ερμηνεία της Μπούλοκ. Έγινε μεγάλη εισπρακτική επιτυχία αποφέροντας 309,2 εκατομμύρια δολάρια παγκοσμίως και η Μπούλοκ βραβεύτηκε με Όσκαρ Α' Γυναικείου Ρόλου, Χρυσή Σφαίρα Α' Γυναικείου Ρόλου - Δράμα και Screen Actors Guild Award Καλύτερης Γυναικείας Ερμηνείας. Η ταινία έλαβε επίσης υποψηφιότητα για Όσκαρ Καλύτερης Ταινίας.
Ρήγας Ρηγόπουλος

Ο Ρήγας Ρηγόπουλος (Κυπαρισσία 22 Οκτωβρίου 1929 - Αθήνα 27 Οκτωβρίου 2004) ήταν Ομότιμος Καθηγητής Φυσικής στο Πανεπιστήμιο Πατρών.
Go to Church

Το "Go to Church" είναι το δεύτερο επίσημο σινγκλ από το άλμπουμ "Laugh Now, Cry Later" του Ice Cube. Το τραγούδι διαθέτει τους Snoop Dogg και Lil Jon. Το τραγούδι έχει επίσης παραχθεί από τον Lil Jon και ένα βίντεο κλιπ κυκλοφόρησε για το τραγούδι. Στην επεξεργασμένη έκδοση, αντί για "mothafucka," ο Ice Cube λέει "mothamotha".
Γιοχάνες Όκεγχεμ

Ο Γιοχάνες Όκεγχεμ (φλ. Johannes Ockeghem, περ. 1410 – 6 Φεβρουαρίου 1497) ήταν Φλαμανδός συνθέτης της Αναγέννησης. Μαζί με τον Γκυγιώμ Ντυφαί και τον Ζοσκέν ντε Πρε θεωρείται ένας από τους σημαντικότερους συνθέτες της λεγόμενης Γαλλο-Φλαμανδικής Σχολής. Το μεγαλύτερο μέρος του έργου απαρτίζεται από λειτουργίες, μοτέτα και σανσόν, με ξεχωριστή θέση ανάμεσά τους ένα ρέκβιεμ και το αντίφωνο "Intemerata Dei Mater", ενώ ο ίδιος υπήρξε και σπουδαίος τραγουδιστής, χοράρχης και μουσικοδιδάσκαλος.
Λίνφιλντ ΦΚ

Η Λίνφιλντ ΦΚ (αγγλικά: "Linfield FC") είναι μια επαγγελματική ποδοσφαιρική ομάδα της Βορείου Ιρλανδίας. Έδρα της αποτελεί το Windsor Park στο Μπέλφαστ, το οποίο είναι επίσης έδρα της Εθνικής ομάδας της Βόρειας Ιρλανδίας. Συμμετέχει στο πρωτάθλημα ποδοσφαίρου της Βόρειας Ιρλανδίας, το δεύτερο παλαιότερο εθνικό πρωτάθλημα στον κόσμο μετά την Πρέμιερ Λιγκ της Αγγλίας. 

H Λίνφιλντ ΦΚ έχει κερδίσει τον τίτλο της πρωταθλήτριας 52 φορές, από τη σεζόν 1890-1891, όταν έγινε η πρώτη πρωταθλήτρια της διοργάνωσης. Είναι μία από τις τέσσερις ομάδες που έχουν συμμετέχουν ανελλιπώς στο πρωτάθλημα από την ίδρυσή του το 1890. Κυριότερος αντίπαλος της Λίνφιλντ είναι η Γκλεντόραν, της οποίας η έδρα είναι στο Oval του ανατολικού Μπέλφαστ.
Πεθαίνω κάθε ξημέρωμα

Το Πεθαίνω κάθε ξημέρωμα είναι ελληνική δραματική ταινία του 1969, παραγωγής Φίνος Φιλμ, και σε σκηνοθεσία - σενάρια Νίκου Φώσκολου.
Ουόλτερ Ράλεϊ

Ο Ουόλτερ Ράλεϊ (Sir Walter Raleigh, 1552 ή 1554 - 29 Οκτωβρίου 1618) ήταν Άγγλος στρατιωτικός, ποιητής, αυλικός και εξερευνητής.
Β΄ κατηγορία ποδοσφαίρου ανδρών Κύπρου 2012-13

Η Β΄ κατηγορία ποδοσφαίρου ανδρών Κύπρου 2012-13 ήταν η 58η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε o Άρης Λεμεσού για 1η φορά στην ιστορία του.
Πόλεμοι της Γαλλικής Επανάστασης

Οι Πόλεμοι της Γαλλικής Επανάστασης ήταν μία σειρά μεγάλων συγκρούσεων, που διήρκεσαν από το 1792 έως το 1802, ανάμεσα στην επαναστατημένη Γαλλία και στους συνασπισμούς κρατών που σχηματίστηκαν εναντίον της εκείνη τη δεκαετία. Κατά τη διάρκεια του πολέμου ο στρατός των Γάλλων επαναστατών εισήλθε σε περιοχές των Κάτω Χωρών, της Ιταλίας και της κοιλάδας του Ρήνου, πετυχαίνοντας νίκες εναντίον των αντιπάλων του. Κατά τη διάρκεια των πολέμων αυτών αναπτύχθηκαν στρατιωτικές καινοτομίες που χαρακτήρισαν και τους μετέπειτα Ναπολεόντειους Πολέμους. Η Γαλλική Επανάσταση κατά τη διάρκειά τους εδραιώθηκε, όμως το τίμημα ήταν ο τεράστιος αριθμός θυμάτων απ’ όλες τις πλευρές.

Οι πόλεμοι της Γαλλικής Επανάστασης συνήθως διαιρούνται στον Πόλεμο του Πρώτου Συνασπισμού και στον Πόλεμο του Δεύτερου Συνασπισμού. Ο πρώτος διεξήχθη στο διάστημα 1792-1797 και ο δεύτερος στο διάστημα 1798-1801, αν και η Γαλλία βρισκόταν συνεχώς σε πόλεμο με τη Βρετανική Αυτοκρατορία από το 1793 έως το 1802. Οι εχθροπραξίες τερματίστηκαν με τη Συνθήκη της Αμιένης το 1802.
Virgin Atlantic Airways

Η Virgin Atlantic Airways είναι βρετανική αεροπορική εταιρεία ιδιοκτησίας του Σερ Ρίτσαρντ Μπράνσον (Sir Richard Branson) (51%) και της Singapore Airlines (49%). Τα κεντρικά της γραφεία είναι στο Κρόλεϊ (Crawley) στην Αγγλία δίπλα στο αεροδρόμιο Γκάτγουικ.

Η Virgin Atlantic έχει αεροπλάνα της Airbus και της Boeing και λειτουργεί στο Ηνωμένο Βασίλειο, στην Βόρεια Αμερική, στη Καραϊβική, στην Αφρική, στην Ασία και στην Αυστραλία.

Το 2011 η Virgin Atlantic μετέφερε 5,3 εκατομμύρια επιβάτες, γεγονός που την κατατάσσει ως την 8η μεγαλύτερη αεροπορική εταιρεία σε αριθμό επιβατών στο Ηνωμένο Βασίλειο.
Αντρέα Σολάρι

right|thumb|200px|"H γυναίκα που παίζει λαούτο"
Ο Αντρέα Σολάρι ("Andrea Solari", περ. 1470 - 1524) ή Αντρέα ντελ Γκόμπο ("Andrea del Gobbo") ή Ντελ Γκόμπο ("Del Gobbo") ή Αντρέα Γκόμπο ("Andrea Gobbo") ή Ιλ γκόμπο (il gobbo, ιταλικά: καμπούρης) ή Αντρέα Μιλανέζε ("Andrea Milanese") ή Αντρέα Σολάριο ("Andrea Solario") (15ος - 16ος αιώνας) ήταν Ιταλός ζωγράφος της εποχής της Αναγέννησης. Στο Μιλάνο, υπάρχει δρόμος, ο οποίος φέρει το όνομά του.
Αμπύς

Ο Κρίστοφερ Τζόσεφ Παρκς ("Christopher Joseph "Chris" Parks", 4 Οκτωβρίου 1973) είναι Αμερικανός παλαιστής και έχει συμβόλαιο με την εταιρεία πάλης TNA Wrestling, όπου είναι γνωστός ως ο "Μόνστερ" Αμπύς και είναι ο Τηλεοπτικός Πρωταθλητής.
Ματίας Μπούχινγκερ

Ο Ματίας Μπούχινγκερ ("Matthias Buchinger", 3 Ιουνίου 1674 - 10/16 Αυγούστου 1739, γνωστός στα αγγλικά και ως "Matthew Buckinger") ήταν Γερμανός καλλιτέχνης, ταχυδακτυλουργός και εικονογράφος, ο οποίος γεννήθηκε χωρίς χέρια και πόδια.
Γιάννης Μυλόπουλος

Ο Γιάννης Μυλόπουλος είναι Έλληνας πανεπιστημιακός, πρώην πρύτανης του Αριστοτελείου πανεπιστημίου Θεσσαλονίκης, πρώην πρόεδρος της ΕΡΤ3 και πρώην πρόεδρος του Δ.Σ. της Αττικό Μετρό ΑΕ.
Αγγέλικα Κάουφμαν

Η Αγγέλικα Κάουφμαν ("Angelika Kauffmann", 30 Οκτωβρίου 1741 - 5 Νοεμβρίου 1807) ήταν Ελβετίδα ζωγράφος του νεοκλασικισμού.
Αμαθούς Αγίου Τύχωνα

Τα Εθνικόφρονα Σωματεία Αγίου Τύχωνα (ή η Αμαθούς Αγίου Τύχωνα) είναι κυπριακή ποδοσφαιρική ομάδα με έδρα τον Άγιο Τύχωνα της επαρχίας Λεμεσού. Ιδρύθηκε το 1955. Χρώματα της ομάδας είναι το γαλάζιο και το λευκό. Έδρα της ομάδας είναι το Κοινοτικό Στάδιο Αγίου Τύχωνα.